Az egyenleteket az alábbi stílussal formázott bekezdésbe kell írni:

(1.1)

Az egyenleteket automatikus számozással kell ellátni és az egyenletekre a számukkal kell hivatkozni. Az egyenletek számozása lehet folyamatos a teljes dokumentumban vagy fejezetenként újrakezdődő.

A felhasznált irodalmi forrásokra a szöveg megfelelő helyén mindig hivatkozni kell. A hivatkozás formája az első adatelem és dátum (az ún. Harvard-) rendszer: a szöveg között zárójelben – használatos mind a kerek ( ), mind a szögletes [ ] – az adott forrás első adateleme és a megjelenési év szerepel. Amikor az első adatelem – általában a szerző(k) neve – a szöveg részévé válik, akkor a zárójelben csak az évszám szerepel. Ha ugyanahhoz az első adatelemhez ugyanabban az évben több tétel tartozik, akkor ezeket a tételeket az azonos évszám után írt a, b, c, ... kisbetűvel kell megkülönböztetni. Mivel kettőnél több szerző esetén hosszú lenne a hivatkozás, ilyenkor az első név után az „et al.” kifejezés (a latin «et alii», magyarul „és mások” rövidítése) kerül. Az irodalomjegyzéket a szükséges bibliográfiai adatelemekkel, az útmutatóban mellékelt minta szerint kell összeállítani és a betűrendbe sorolás szabályai szerint kell rendezni.